* **Μυτιλήνη 5 μέρες 25-29/10/23. Αεροπορικώς**

**1η Μέρα | Θεσσαλονίκη – Μυτιλήνη.**

Συγκέντρωση στο αεροδρόμιο ‘’Μακεδονία’’ και αναχώρηση για το όμορφο νησί της Μυτιλήνης (ή Λέσβου). Το νησί όπου γεννήθηκαν ο σπουδαίος ζωγράφος Θεόφιλος, οι συγγραφείς Αργύρης Εφταλιώτης και Στρατής Μυριβήλης, καθώς και η αρχαία λυρική ποιήτρια Σαπφώ. Άφιξη και τακτοποίηση στο ξενοδοχείο μας. Το βράδυ ελεύθερος χρόνος στο κέντρο της πόλης.

**2η Μέρα | Μουσείο Ελαιουργίας – Σκάλα Καλλονής – Απολιθωμένο Δάσος – Ερεσσός.**

Πρωινό στο ξενοδοχείο και αναχώρηση για το Μουσείο Βιομηχανικής Ελαιουργίας Λέσβου. Αφού μάθουμε για τα στάδια παραγωγής λαδιού, αναχώρηση για την Καλλονή, η οποία βρίσκεται στο μέσον του νησιού και τα τελευταία χρόνια γνωρίζει αλματώδη ανάπτυξη. Η Σκάλα, το χωριό που θα ανακαλύψουμε, φημίζεται ιδιαίτερα και για την πασίγνωστη σαρδέλα Καλλονής ή αλλιώς «παπαλίνα», η οποία αποτελεί έναν από τους νοστιμότερους μεζέδες του νησιού. Μετά την στάση μας επιβιβαζόμαστε στο πούλμαν με προορισμό το Απολιθωμένο Δάσος Λέσβου. Αποτελεί ένα από τα ωραιότερα και σπανιότερα σε παγκόσμια κλίμακα Μνημεία της Γεωλογικής Κληρονομιάς. Δημιουργήθηκε πριν από 20 περίπου εκατομμύρια χρόνια, όταν ηφαιστειακά υλικά κάλυψαν και απολίθωσαν το δάσος που κάλυπτε τότε την περιοχή. Η Ερεσσός, ο τελευταίος μας σταθμός για σήμερα, είναι μία από τις πιο ιστορικές κωμοπόλεις της Λέσβου. Το ηφαιστειακό τοπίο και τα ιστορικά μνημεία που υπάρχουν στην περιοχή την καθιστούν ιδανικό προορισμό για την δική μας περιήγηση. Επιστροφή στο απόγευμα για να απολαύσουμε την πισίνα του ξενοδοχείου. Διανυκτέρευση.

**3η Μέρα | Αγιάσος – Αγ. Ισίδωρος – Πλωμάρι – Άγιος Ραφαήλ.**

Πρωινό στο ξενοδοχείο και αναχωρούμε για την σημερινή μας περιπέτεια. Πρώτη στάση για σήμερα, η Αγιάσος Λέσβου, η οποία είναι χτισμένη αμφιθεατρικά σε ύψος 450μ. στις παρειές του όρους Όλυμπος. Δίχως αμφιβολία αποτελεί ένα από τα πιο πολύχρωμα χωριά της Ελλάδος. Ένα χωριό της τέχνης αλλά και των λαϊκών παραδόσεων. Επιβιβαζόμαστε στο πούλμαν με επόμενό προορισμό το Πλωμάρι, το οποίο έχει σειρά στην διαδρομή μας και προσδίδει μια ψυχική ηρεμία με το σαγηνευτικό τοπίο. Στις δικές του γωνιές θα έχουμε ελεύθερο χρόνο να απολαύσουμε τους μεζέδες του με συνοδεία ένα αρωματικό ούζο. Η εύφορη γη και το εξαίσιο κλίμα της Λέσβου γεννούν έως και σήμερα μια αξεπέραστη ποικιλία γλυκάνισου, ένα φυτό που παίζει καθοριστικό ρόλο στη δημιουργία του ούζου. Στη συνέχεια θα αναχωρήσουμε για την Μονή του Αγίου Ραφαήλ.

**4η Μέρα | Ταξιάρχης Μανταμάδου – Σκάλα Συκαμιάς – Μόλυβος – Πέτρα – Μονή Λειμώνος.**

Απολαμβάνουμε το πλούσιο πρόγευμα στο ξενοδοχείο μας και επιβιβαζόμαστε στο πούλμαν για έναν προορισμό που θα μας καθηλώσει. Αυτός δεν είναι άλλος από τον Ταξιάρχη, προστάτη και πολιούχο του Μανταμάδου, αλλά και προστάτη ολόκληρου του νησιού. Η εικόνα που θα θαυμάσουμε στο εσωτερικό του ναού αποτελεί μία από τις ελάχιστες ανάγλυφες εικόνες σε ολόκληρο τον ορθόδοξο κόσμο. Συνεχίζουμε με το χωριό της Συκαμινέας (Συκαμιάς ή Σκαμνιάς για τους ντόπιους), όνομα που οφείλει στις πολλές μουριές της περιοχής. Θα το εντοπίσουμε στη ράχη του ψηλότερου βουνού της Μυτιλήνης, του Λεπέτυμνου, ανάμεσα σε πλούσια βλάστηση από πεύκα, πλατάνια και ελιές. Θα έχουμε χρόνο ελεύθερο να απολαύσουμε τις θαλασσινές λιχουδιές του στα γραφικά του ταβερνάκια. Επόμενη στάση μας, ο Μόλυβος, ένας από τους ομορφότερους παραδοσιακούς και διατηρητέους οικισμούς, όχι μόνο της Λέσβου, αλλά και ολόκληρου του Αιγαίου. Το καλοδιατηρημένο του κάστρο και τα στενά του ανηφορικά σοκάκια με τα αρχοντικά του σπίτια είναι μόνο μερικά από τα χαρακτηριστικά που καθηλώνουν όποιον τα αντικρίσει. Eλεύθερος χρόνος για περιήγηση. Επιστροφή στο ξενοδοχείο μας και διανυκτέρευση.

**5η Μέρα | Ελεύθερη μέρα – Αεροδρόμιο.**

Πρωινό στο ξενοδοχείο μας. Η τελευταία ημέρα είναι ελεύθερη για να απολαύσετε τη χώρα του νησιού με τα γραφικά σοκάκια της Λέσβου έως την ώρα της αναχώρησης για το αεροδρόμιο, όπου θα πάρουμε την πτήση της επιστροφής!

|  |  |
| --- | --- |
| **Μυτιλήνη 5 μέρες** | **Αναχώρηση: 25/10 - Πακέτο εκδρομής** |
| **Ξενοδοχεία** | **Κατ.** | **Διατροφή** | **Τιμή σε δίκλινο** | **Παιδί** | **Επιβ. Μονόκλινου** | **Γενικές Πληροφορίες** |
| Blue Sea | 3\* | Πρωινό | Early booking τιμή: 349€ (για τις πρώτες 10 θέσεις) Κανονική τιμή: 425€ | Early booking τιμή: 325€ (για τις πρώτες 10 θέσεις) Κανονική τιμή: 355€ | 140€ | Πτήσεις με την Sky Express: Θεσσαλονίκη - Μυτιλήνη: 16:50 - 17:55 Μυτιλήνη - Θεσσαλονίκη: 14:30 - 15:30 |
|
| **Στη τιμή περιλαμβάνονται:** Αεροπορικά εισιτήρια από Θεσσαλονίκη με την Sky Express. 1 αποσκευή 20 κιλών και 1 χειραποσκευή 8 κιλών. Πρωινό μπουφέ καθημερινά. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 45€ κατά άτομο. Φόροι διαμονής: 1,50€ κατά άτομο την διανυκτέρευση. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 20€. Ζητήστε αναλυτικότερες πληροφορίες. |
|